എഡിത്ത് എലിസയുടെയും (സ്റ്റോക്സ്) ഒരു സിവിൽ സർവീസ് സ്ഥിതിവിവരശാസ്ത്രകാരനായിരുന്ന ഫ്രെഡറിക് ബ്ലാക്ക്മാന്റെയും പുത്രിയായി പ്ലെയ്സ്റ്റോവിലാണ് ബ്ലാക്ക്മാൻ ജനിച്ചത്. നോർത്ത് ഈലിംഗ് പ്രൈമറി സ്കൂളിലും പെൺകുട്ടികൾക്കുള്ള ഈലിംഗ് കൗണ്ടി ഗ്രാമർ സ്കൂളിലും അദ്ധ്യയനം നടത്തി. അവളുടെ പതിനഞ്ചാം പിറന്നാളിന്, മാതാപിതാക്കൾ അഭിനയ പാഠങ്ങൾ നൽകുകയും 1940 ൽ ഗിൽഡ്‌ഹാൾ സ്‌കൂൾ ഓഫ് മ്യൂസിക് ആൻഡ് ഡ്രാമയിൽ അഭിനയ പരിശീലനം ആരംഭിക്കുകയും ചെയ്തു. ഗിൽഡ്‌ഹാൾ സ്‌കൂളിലെ പഠനകാലത്ത് ബ്ലാക്ക്മാൻ ഹോം ഓഫീസിലെ ക്ലറിക്കൽ അസിസ്റ്റന്റായി ജോലി ചെയ്തിരുന്നു. 1947 ൽ അപ്പോളോ തിയേറ്ററിൽ പാട്രിക് ഹേസ്റ്റിംഗ്സിന്റെ ദി ബ്ലൈൻഡ് ഗോഡ്സ് എന്ന നാടകത്തിൽ പ്രത്യക്ഷപ്പെട്ടു.

"ഫേം ഈസ് ദ സ്പർ" (1947) എന്ന സിനിമയിലെ സംസാരമില്ലാത്ത ഒരു ഭാഗം അഭിനയിച്ചുകൊണ്ടായിരുന്നു ബ്ലാക്ക്മാന്റെ ചലച്ചിത്ര അരങ്ങേറ്റം. ഡബ്ല്യൂ. സോമർസെറ്റ് മൌഗാമിന്റെ ചെറുകഥകളെ അടിസ്ഥാനമാക്കിയുള്ള "ക്വാർട്ടറ്റ്" (1948); ഡിർക്ക് ബൊഗാർഡിനൊപ്പം പ്രത്യക്ഷപ്പെട്ട "സോ ലോംഗ് അറ്റ് ദി ഫെയർ" (1950), ടൈറ്റാനിക് ദുരന്തം പ്രമേയമാക്കിയ "എ നൈറ്റ് ടു റിമമ്പർ" (1958), ഹാസ്യചിത്രമായ "ദി സ്ക്വയർ പെഗ്" (1958); ലോറൻസ് ഹാർവിക്കൊപ്പം അഭിനയിച്ച "ലൈഫ് അറ്റ് ദി ടോപ്പ്" (1965); "ദി വിർജിൻ ആൻഡ് ജിപ്സി" (1970), ഷോൺ കോണറി, ബ്രിജിറ്റ് ബാർഡോട്ട് എന്നിവരോടൊപ്പം അഭിനയിച്ച "ഷാലാക്കോ" (1968), ഡീൻ മാർട്ടിനൊപ്പം അഭിനയിച്ച "സംതിംഗ് ബിഗ്" (1971) എന്നീ വെസ്റ്റേൺ ചിത്രങ്ങൾ തുടങ്ങിയവ അവരുടെ മറ്റു പ്രധാന ചിത്രങ്ങളിൽ ഉൾപ്പെടുന്നു.

സ്വകാര്യജീവിതം
അഭിനയിച്ച ചിത്രങ്ങൾ (അപൂർണ്ണം)
ആദ്യകാലം
ജീവിതരേഖ